Bebe

Nieves Rebolledo Vila (s. 9. toukokuuta 1978) on espanjalainen laulaja.

Bebe syntyi Valenciassa, mutta kasvoi Extremaduran alueella. Hänen vanhempansa olivat folk-muusikkoja Suberina-nimisessä yhtyeessä. Hänen perheensä oli musikaalinen ja eli Extremadurassa muun muassa Méridan ja Badajozin kaupungeissa. Bebe sai ensimmäisen kitaransa 11-vuotiaana. Musiikillisen uransa Bebe aloitti vuonna 1995 Vanagloria-nimisessä yhtyeessä Badajozissa. Bebe toimi myös baarilaulajana. Pian tämän jälkeen vuonna 1996 Bebe muutti Madridiin opiskelemaan teatteritaidetta. Beben läpimurto tapahtui vuonna 2004 Pafuera Telarañas -albumilla ja hän sai vuonna 2005 vuoden tulokkaan palkinnon Latin Grammy Awardsissa.

Bebe on myös esiintynyt yhdessä muiden espanjalaisten artistien kanssa. Hän on myös toiminut näyttelijänä muun muassa elokuvassa Al Sur de Granada.

Diskografia 

 Pafuera Telarañas (2004)
 Y punto (2009)

Aiheesta muualla 

 Virallinen sivusto 
 Fanisivusto  

Espanjalaiset laulajat
Espanjalaiset näyttelijät
Vuonna 1978 syntyneet
Elävät henkilöt